Ochodaeidae

Ochodaeus

Ochodaeidae er en liten familie av biller som hører til gruppen skarabider (Scarabaeoidea). De lever for det meste i sandige områder og kalles "sand-loving scarab beetles" på engelsk. Ellers er biologien deres dårlig kjent. Familien finnes ikke i Norge, de nærmeste artene lever i Sør-Europa.

 Utseende 
Små til middelsstore (3 – 10 mm), vanligvis brune biller uten metallglans. Kroppen er avlang og hvelvet. Antennene er 9- eller 10-leddete, fløyelsaktig hårete, de tre ytterste leddene danner en vifte. Noen har en eller flere knøler ved hodets fremkant. Overleppen (labrum) og kjevene (mandibler) skyter fram under hodets fremkant (clypeus). Brystskjoldet (pronotum) er bredere enn langt, hvelvet, vanligvis med mange punktgroper (tett punktert) og hårete, uten knøler, horn, lister eller dype groper, men gjerne med en lengdefure i midten. Dekkvingene er hvelvede, med eller uten lengdestriper. Beina er kraftige, framleggen (protibia) med kraftige tenner på utsiden, mellom- og bakleggene med to lengdelister. Midtleggen (mesotibia) har en karakteristisk, kamformet eller sagtakket spore. Føttene er 5-leddete, ganske korte og kraftige. Larvene er bare kjent for noen få arter, der de er av vanlig skarabide-type (scarabaeiform larve).

 Levevis 
Veldig lite er kjent om deres biologi. De fleste artene finnes på varme, sandige steder. Man har gjettet på at de lever av sopp i underjordiske ganger. Larvene til én art har blitt funnet i avfallshauger som maur har slengt fra seg, og det er mulig at flere av artene er knyttet til maur. Billene flyr helst om natten og har av og til blitt fanget tallrikt i lysfeller.
 Systematisk inndeling 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien Ochodaeidae Mulsant & Rey, 1871
 Underfamilien Chaetocanthinae Scholtz, 1988 – Afrika og vestlige Nord-Amerika
 Gruppen Chaetocanthini Scholtz, 1988
 Slekten Chaetocanthus Péringuey, 1901 – Afrika
 Slekten Namibiotalpa Scholtz & Evans, 1987– Afrika
 Gruppen Pseudochodaeini Scholtz, 1988
 Slekten Pseudochodaeus Carlson & Ritcher, 1974– vestlige Nord-Amerika
 Gruppen Synochodaeini Scholtz, 1988
 Slekten Gauchodaeus Paulsen, 2012
 Slekten Synochodaeus Kolbe, 1907 – Afrika
 Underfamilien †Cretochodaeinae Nikolajev, 1995 - utdødd
 Slekten †Cretochodaeus Nikolajev, 1995
 Slekten †Mioochodaeus Nikolajev, 1995
 Underfamilien Ochodaeinae Mulsant & Rey, 1871 – vidt utbredt
 Gruppen Endognathini Scholtz, 1988
 Slekten Endognathus Benderitter, 1921
 Slekten Odontochodaeus Paulian, 1976
 Gruppen Ochodaeini Mulsant & Rey, 1871
 Slekten Atlantochodaeus Costa-Silva, Sousa, Fuhrmann, Grossi & Vaz-de-Mello, 2025da Costa-Silva, V., Sousa, R., Fuhrmann, J., Grossi, P. C., & Vaz-de-Mello, F. Z. (2025). Atlantochodaeus, A New Genus of Ochodaeidae Streubel, 1846 (Coleoptera, Scarabaeoidea) from Brazilian Atlantic Forest with Four New Species and Morphological Notes to the Family. Neotropical Entomology, 54(1), 74.
 Slekten Codocera Eschscholtz, 1821
 Slekten Cucochodaeus Paulsen, 2007
 Slekten Neochodaeus Nikolajev, 1995
 Slekten Notochodaeus Nikolajev, 2005
 Slekten Ochodaeus Dejean, 1821 – flere arter i Sør-Europa, blant andre:
 Ochodaeus chrysomeloides (Schrank, 1781)
 Ochodaeus cychramoides Reitter, 1892
 Ochodaeus inermis Reitter, 1893
 Ochodaeus montanus Fuente, 1912
 Ochodaeus pocadioides Motschulsky, 1859
 Slekten Parochodaeus Nikolajev, 1995
 Slekten Xenochodaeus Paulsen, 2007

 Referanser 

 Eksterne lenker 

Carlson, D.C. 2001. Generic Guide to New World Scarab Beetles: Ochodaeidae. 

Kategori:Biller
Kategori:Skarabider
Kategori:Ochodaeidae
Kategori:Dyr formelt beskrevet av Martial Étienne Mulsant
Kategori:Dyr formelt beskrevet av Claudius Rey